Høring - Regulativer for husholdnings- og erhvervsaffald 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Søs Toft var forhindret i at deltage i udvalgets behandling af sagen.  
Offentlig høring af regulativer for husholdnings- og erhvervsaffald i [adresse]. 
 
RESUMÉ 
Siden regulativerne for husholdningsaffald og erhvervsaffald blev vedtaget af [adresse] i 2011, er 
regulativernes obligatoriske tekst, der er fastsat af lovgiver, blevet opdateret.   
 
 
Ligeledes ønskes der indført en administrativ praksis, hvor ejendomme efter et forudgående varsel kan 
overføres til den affaldsløsning, som de rent faktisk anvender.     
 
 
Det er derfor nødvendigt at tilpasse regulativerne, så de er i overensstemmelse med lovgivningen og den 
praksis, der ønskes indført.    
 
 
Ved ændringer i den frivillige tekst i regulativerne skal de sendes i 4 ugers offentlig høring, inden byrådet 
endeligt vedtager regulativerne.   
 
 
Ændringer af regulativernes obligatoriske tekst kan ikke ændres og kræver derfor ikke offentlig høring. Det 
anbefales, at AffaldVarme [adresse] bemyndiges til fremover at indarbejde sådanne ændringer, og at byrådet 
blot orienteres herom. 
INDSTILLING 
At 1) sende regulativ for husholdningsaffald i 4 ugers offentlig høring.    
 
 
At 2) sende regulativ for erhvervsaffald i 4 ugers offentlig høring.   
 
 
At 3) AffaldVarme [adresse] bemyndiges til at indarbejde ændringer i den obligatoriske tekst i regulativerne for 
husholdningsaffald og erhvervsaffald, som er bestemt af lovgiver. Byrådet orienteres herom. 
Sagens forløb 
26-02-2014 Borgmesterens Afdelings påtegning 
 
Fremsendes til Magistraten. 
 
 
Borgmesterens Afdeling har ingen bemærkninger til indstillingen. 
 
03-03-2014 Magistraten 
 
Fremsendes til [adresse] med bemærkning, at Magistraten i mødet den 3. marts 2014 anbefaler, at byrådet 
tiltræder Magistratsafdelingen for Teknik og Miljøs indstilling af 3. februar 2014. 
 
26-03-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 26. marts 2014.  
 
07-04-2014 Teknisk Udvalg 
 
Udvalget kunne enstemmigt tiltræde indstillingen i overensstemmelse med Magistratens anbefaling.  
 
Søs Toft var forhindret i at deltage i udvalgets behandling af sagen. 
 
